Alvydas Katinas

Alvydas Katinas (g. 1960 m. sausio 29 d. Utenoje) – Utenos politikas.

 Biografija 
 Išsilavinimas 
1978 m. baigė Utenos 2-ąją vidurinę mokyklą, 1982 m. baigė Vilniaus pedagoginį institutą, kur įgijo lietuvių kalbos ir literatūros mokytojo specialybę.https://www.vrk.lt/2019-savivaldybiu-tarybu-kandidatai?srcUrl=/rinkimai/864/rnk1144/kandidatai/savKandidatasBiografija_rkndId-2402817.html

 Karjera 
1982–1987 m. Leliūnų vidurinės mokyklos užklasinio darbo organizatorius. 1987–1988 m. Utenos rajono Kultūros skyriaus vedėjas. 1989–1990 m. LKP Utenos rajono komiteto ideologijos skyriaus vedėjas.

1991–1993 m. valstybinės įmonės „Mėsa“ apsaugos ir kontrolės skyriaus kontrolierius. 1994–1995 m. dirbo UAB „Avokada“. 1995–1997 m. Utenos apskrities administracijos kalbos tvarkytojas ir atstovas spaudai. 1997–1999 m. individualios įmonės „Aljukva“ savininkas. 2000–2001 m. Utenos jaunimo mokyklos direktorius.

 Politika 
1990–2001 m. Lietuvos demokratinės darbo partijos, nuo 2001 m. – Lietuvos socialdemokratų partijos Utenos rajono skyriaus narys, nuo 2001 m. LSDP tarybos narys, Utenos skyriaus pirmininkas.

Nuo 1997 m. Utenos rajono savivaldybės tarybos narys.2011 m. Lietuvos savivaldybių tarybų rinkimai  2001–2003 m. Utenos rajono savivaldybės mero pavaduotojas, 2003–2023 m. Utenos rajono savivaldybės meras.

 Korupcija 
2015 m. lapkričio 3 d. – 2016 m. sausio 2 d., dėl įtarimų kyšininkavimu, nušalintas nuo mero pareigų.http://udiena.lt/aktualijos/item/5649-utenos-rajono-savivaldybes-meras-alvydas-katinas-nusalintas-nuo-pareiguhttps://www.lrytas.lt/lietuvosdiena/kriminalai/2015/12/28/news/utenos-meras-alvydas-katinas-sausi-gales-grizti-i-darba-2698300

2021 m. kovą VTEK vienbalsiai nusprendė, kad A. Katinas pateko į interesų konfliktą ir tokiais veiksmais pažeidė Viešųjų ir privačių interesų derinimo įstatymo reikalavimus.https://kauno.diena.lt/naujienos/lietuva/salies-pulsas/vtek-utenos-rajono-meras-katinas-pateko-i-interesu-konflikta-1016752

 Poezija 
Nuo 1986 m. literatų klubo „Verdenė“ narys, nuo 2011 m. Lietuvos rašytojų sąjungos narys.https://rasytojai.lt/rasytojai/katinas-alvydas-2/

Eilėraščiai spausdinti mokytojų poezijos rinktinėje „Pabūk džiaugsmu“, rinktinėje „Taip tyliai tyliai“ (111 meilės eilėraščių), Utenos literatų kūrybos almanache „Verdenė“, dainų tekstai – rinktinėje „Širdies melodija tyli“.

 Bibliografija 
 2006 m. Sienos iš vėjo (eilėraščiai)https://www.kulturautenoje.lt/renginiu-atgarsiai/57-atgarsiai-2016/1193-2016-m-birzelio-12-d
 2011 m. Nugalėję lygumashttps://www.aidas.lt/lt/poezija/article/12478-04-25-sirdies-gerio-gilios-isminties-ir-nuosirdaus-humoro-prisotintas-vakaras 
 2015 m. Vaikšto vienashttps://www.rsleidykla.lt/Knyga/isparduota/Vaiksto-vienas/

 Šaltiniai 

Kategorija:Utenos merai
Kategorija:Lietuvos pedagogai
Kategorija:Lietuvos mokyklų direktoriai
Kategorija:Lietuvos poetai